Ommy Dimpoz

Ommy Dimpoz (jina la kuzaliwa: Omary Faraji Nyembo; amezaliwa 12 Septemba 1987) ni mwimbaji wa muziki wa kizazi kipya kutoka nchini Tanzania. Ommy alianza kuvuma kwa wimbo wake wa Nai Nai aliomshirikisha Ali Kiba, Baadaye, Mama alioshirikishwa na Christian Bella, Me and You alioshirikishwa na Vanessa Mdee, Utamu alioshirikishwa na Dully Sykes, Hello Baby alioshirikishwa na Avril kutoka Kenya, Cheche, Achia Body, Tupogo, Ndagushima, Wanjera na Kajiandae. Ommy Dimpoz ni msanii mwenye masihara na maneno mengi ya kuchekesha. Sawa na Rayvanny wa WCB. Ommy ni moja kati ya wasanii ambao wanajali sana faragha za maisha yao. 

Awali mwaka 2016 kulikuwa na gumzo kubwa baada ya Nay wa Mitego kumwimba vibaya Ommy kwenye wimbo wake na kumshutumu kama shoga. Baadaye Ommy akajibu kwa kuonesha picha ya demu wake na ikaja kugundulika kuwa Nay wa Mitego ana kibamia.Ommy Dimpoz Amuonyesha Mpenzi wake Hadharani na Kumchana Nay wa Mitego Baada ya Nay Kumuhusisha na Ushoga Kwenye Nyimbo yake  Udaku Special blogu, 2016. Ommy ni Afisa Mtendaji Mkuu wa Pozi kwa Pozi Entertainment ambayo meneja wake (Mubenga) aliachia ngazi mwaka wa 2016.Mubenga awatema Ommy Dimpoz na Nedy Music EATV - 2016 Tangu wimbo wa Cheche (2017), amekuwa chini ya lebo ya Rockstar4000 ambayo iko chini ya Ali Kiba.Ommy Dimpoz ajiunga na Alikiba kwenye label mpya  Ghafla wavuti, 2017.

Mwaka wa 2018, ulikuwa mgumu sana kwa Ommy Dimpoz. Afya yake ilitetereka sana baada ya kufanyiwa vipimo Tanzania na kuonekana ana kansa. Lakini baada ya kwenda Kenya kwa moja ya marafiki zake wanaofanya kazi pamoja katika muziki ili kufanyiwa uchunguzi zaidi, napo daktari wa huko alipendekeza apelekwe Afrika Kusini kwa uchunguzi zaidi. Akiwa Afrika Kusini aligundulika kama ana tatizo katika njia kuu ya kupitishia chakula. Daktari wa Afrika Kusini walitengeneza njia mpya ya kupitishia chakula badala ya ile njia ya asili. Ili kufanikisha hili, ilibidi utumbo uvutwe juu. Hivyo kina cha tumbo kimepungua kutoka hali ya umbo halisi. Hata uwezo wa kula umepungua, akila anashiba mapema sana tofauti na watu ambao hawajafanyiwa upasuaji huu. Kabla ya upasuaji, Ommy alilamikia sana kukosa pumzi, sauti kuwa chini na kadhalika. Hali halisi alifanyiwa upasuaji wa koromeo. Hali ambayo ilisababishwa na sumu iliyowekwa kwenye chakula. Ommy hajui ni wapi alifanyiwa hivyo. 

Mafanikio
Mwaka 2014, Ommy Dimpoz aliachia wimbo Me and You ambao ulimpa mafanikio makubwa na kumtambulisha zaidi katika tasnia ya muziki. Wimbo huo ulimshirikisha Vanessa Mdee, ambaye pia alijulikana zaidi kupitia kazi hiyo.

Katika harakati zake za kimuziki, Ommy Dimpoz amefanikiwa kufanya matamasha na kushirikiana na wasanii wakubwa, na hivyo kujijengea jina kubwa katika muziki wa Bongo Flava. Pia, amekuwa akihudhuria matukio makubwa ya kimataifa, kama vile michezo ya NBA All-Star, ambayo alialikwa rasmi kuhudhuria mjini Chicago, Marekani. 

Mafanikio yake yamechangiwa na kujituma, kutumia fursa zilizopo, na kushirikiana na wasanii wengine katika tasnia ya muziki.

Kwa mfano, alizindua albamu yake mbele ya Rais mstaafu Jakaya Kikwete, ambaye alimsifia kwa mafanikio yake katika muziki. 

Hivi karibuni, Ommy Dimpoz amekuwa akitoa nyimbo mpya na kuendelea kujitokeza katika matukio mbalimbali ya muziki, akionyesha kuwa bado ana nafasi kubwa katika tasnia ya muziki wa Tanzania.

Marejeo

Jamii:Muziki wa kizazi kipya
Jamii:Wanamuziki wa Tanzania